CYNGOR BWRDEISTREF SIROL CASTELL-NEDD PORT TALBOT

PWYLLGOR PERSONÉL

4 Medi 2017

Adroddiad Pennaeth Adnoddau Dynol - Sheenagh Rees

**Mater i'w benderfynu**

**Wardiau yr Effeithir Arnynt:**

Pob ward

# Gwybodaeth am Gyflogaeth a Chydraddoldeb 2016-2017

## 1. Diben yr adroddiad

I geisio cymeradwyaeth aelodau i gyhoeddi'r wybodaeth am gyflogaeth a chydraddoldeb ar gyfer y flwyddyn 2016 - 2017 cyn ei chyhoeddi ar wefan y cyngor, ynghyd â'r amcanion cydraddoldeb mewn perthynas â chyflogaeth.

## 2. Cefndir

Daeth dyletswydd cydraddoldeb gyffredinol y sector cyhoeddus i rym ym mis Ebrill 2011 o dan Ddeddf Cydraddoldeb 2010 ac mae'n pennu gofyniad i gyrff cyhoeddus:

1) Ddileu gwahaniaethu

2) Hyrwyddo cyfle cyfartal

3) Meithrin cysylltiadau da rhwng grwpiau gwahanol.

Yn ogystal â'r ddyletswydd cydraddoldeb gyffredinol, daeth dyletswyddau penodol i rym yn 2011. Dan y dyletswyddau penodol, mae'n ofynnol i gyrff cyhoeddus:

Lunio a chyhoeddi un neu fwy o amcanion cydraddoldeb

Cyhoeddi gwybodaeth i ddangos eu bod yn cydymffurfio â'r ddyletswydd cydraddoldeb gyffredinol. Mae hyn yn cynnwys gwybodaeth am bobl sy'n gweithio iddynt ac sy'n rhannu un o'r nodweddion gwarchodedig perthnasol neu bobl eraill yr effeithir arnynt gan eu polisïau a'u harfer.

Y ddyletswydd i gyhoeddi gwybodaeth

Fel y nodwyd yn Rheoliadau Deddf Cydraddoldeb 2010, roedd yn ofynnol i bob awdurdod cyhoeddus gyhoeddi gwybodaeth benodol i ddangos ei fod yn cydymffurfio â Dyletswydd Cydraddoldeb y Sector Cyhoeddus erbyn 31 Mawrth 2012, ac yn rheolaidd wedi hynny, o leiaf unwaith y flwyddyn. Dylid nodi'n glir unrhyw fylchau yn yr wybodaeth benodol, y rhesymau dros y bylchau a'r camau a gymerir i lenwi'r bylchau yn y dyfodol.

Mae'r diagram isod yn manylu ar y nodweddion sy'n cael eu gwarchod o dan Ddeddf Cydraddoldeb 2010.

I gydymffurfio â'n dyletswydd i gyhoeddi gwybodaeth, mae'r cyngor yn llunio adroddiad monitro cyflogaeth blynyddol sy'n cyflwyno darlun ystadegol o weithlu'r cyngor, o'r cam recriwtio i adael.

### 4. Gwybodaeth am Gyflogaeth a Chydraddoldeb

Mae'r data wedi cael ei ddadansoddi yn ôl nodweddion gwarchodedig rhyw, hil, anabledd ac oedran ac yn ôl meini prawf penodol. Mae ansawdd y data sy'n ymwneud â'r nodweddion hyn yn dda. Fodd bynnag, ceir bylchau yn yr wybodaeth y mae'r cyngor yn gallu ei chasglu ar hyn o bryd mewn perthynas â'r nodweddion gwarchodedig canlynol: ailbennu rhywedd, beichiogrwydd a mamolaeth, crefydd a chred a thueddfryd rhywiol.

Mae'r data a nodir yn Atodiad A naill ai ar gyfer y cyfnod o 12 mis, 1 Ebrill 2016 tan 31 Mawrth 2017, neu, lle bo'n briodol, yn giplun o'r gweithlu ar 31 Mawrth 2017.

Casglwyd yr wybodaeth o gronfa ddata cofnodion gweithwyr Vision, ac eithrio recriwtio (y mae cronfa ddata ar wahân ar ei gyfer) a hyfforddiant (y ceir defnydd cyfyngedig o'r gronfa ddata gorfforaethol ar ei gyfer).

### 5. Effaith Ariannol

Nid oes unrhyw effaith ariannol yn gysylltiedig â'r adroddiad hwn.

##  6. Ymgynghori

Caiff yr adroddiad hwn ei drafod â'r holl undebau llafur cydnabyddedig yng nghyfarfodydd y grwpiau cydfargeinio amrywiol rhwng mis Medi a mis Rhagfyr 2017.

Fel hyn caiff yr amcanion cydraddoldeb cyflogaeth eu hadolygu. Cynhelir y trafodaethau hyn yng nghyd-destun Cytundeb ar y Cyd 2013-2018 Strategaeth Gweithlu'r Cyngor, ynghyd â thoriadau ariannol a recriwtio sydd wedi'i rewi. Felly, bydd rhaid rhoi unrhyw fentrau cydraddoldeb ar waith gyda’r adnoddau presennol yn unig ac ni fydd llawer o gyfle i newid cyfansoddiad y gweithlu.

## 7. Argymhellion

ARGYMHELLIR y dylid CYMERADWYO yr wybodaeth amgaeëdig am gyflogaeth a chydraddoldeb gan aelodau.

I'W BENDERFYNU

## 8. Atodiadau

 Atodiad 1 - Gwybodaeth am Gyflogaeth a Chydraddoldeb 2016-2017

## 9. Rhestr o Ddogfennau Cefndir

 Dim

## 10. Swyddog Cyswllt

Sheenagh Rees, Pennaeth Adnoddau Dynol,

E-bost – s.rees5@npt.gov.uk neu ffôn 01639 763315